TEXT PREDLOŽENÝ KOMISIOU POZMEŇUJÚCI A DOPLŇUJÚCI NÁVRH

Pozmeňujúci a doplňujúci návrh 1

Návrh nariadenia Odôvodnenie 3 a (nové)

(3a) Obchodné bariéry na domácom trhu obchodného partnera vedú k podpore vývozu z tohto trhu a ak vývoz smeruje do Európskej únie, môžu tak vytvoriť podmienky na uplatňovanie ochrannej doložky.

Pozmeňujúci a doplňujúci návrh 2

Návrh nariadenia Odôvodnenie 5

(5) O ochranných opatreniach sa môže uvažovať iba vtedy, keď sa príslušný výrobok dováža do Únie v takom zvýšenom množstve a za takých podmienok, že spôsobuje vážnu ujmu výrobcom podobných alebo priamo konkurujúcich výrobkov z Únie, alebo hrozí, že ju spôsobí, ako sa stanovuje v článku 3.1 kapitoly 3 dohody. (5) O ochranných opatreniach sa môže uvažovať iba vtedy, keď sa príslušný výrobok dováža do Únie v takom zvýšenom množstve alebo predmetná hospodárska činnosť sa zvýši v takej miere a za takých podmienok, že spôsobuje vážnu ujmu výrobcom podobných alebo priamo konkurujúcich výrobkov alebo hospodárskych činností z Únie, alebo hrozí, že ju spôsobí, ako sa stanovuje v článku 3.1 kapitoly 3 dohody.

Pozmeňujúci a doplňujúci návrh 3

Návrh nariadenia Odôvodnenie 5 a (nové)

(5a) Vážna ujma alebo hrozba vážnej ujmy na strane výrobcov Únie môže byť spôsobená aj neplnením osobitných povinností podľa kapitoly 13 dohody, a to najmä pokiaľ ide o sociálne a environmentálne normy v nej stanovené, čo si vyžaduje uvalenie ochranných opatrení.

Pozmeňujúci a doplňujúci návrh 4

Návrh nariadenia Odôvodnenie 5 b (nové)

(5b) Či existuje vážna ujma alebo hrozba vážnej ujmy na strane výrobcov alebo konkrétnych odvetví hospodárstva v Únii, závisí tiež od toho, či sa dodržiavajú pravidlá o netarifných prekážkach obchodu stanovené v dohode. Z tohto hľadiska môže byť potrebné uvaliť ochranné opatrenia.

Pozmeňujúci a doplňujúci návrh 5

Návrh nariadenia Odôvodnenie 6 a (nové)

(6a) Úlohy spočívajúce v sledovaní uplatňovania dohody, jej preskúmaní a v prípade potreby uvalení ochranných opatrení by sa mali uskutočňovať čo najtransparentnejším spôsobom a s účasťou občianskej spoločnosti. V záujme toho sa musia domáca poradná skupina a fórum občianskej spoločnosti zúčastňovať každej fázy tohto procesu.

Pozmeňujúci a doplňujúci návrh 6

Návrh nariadenia Odôvodnenie 6 b (nové)

(6b) Komisia by mala raz za rok predložiť správu o uplatňovaní a plnení dohody a o uplatňovaní ochranných opatrení. Ak sa ukáže, že ochranné opatrenia sú neúčinné, Komisia by mala predložiť komplexný návrh účinnejších ochranných opatrení, ako sú množstevné obmedzenia, kvóty, úpravy dovozných povolení alebo iné opravné opatrenia.

Pozmeňujúci a doplňujúci návrh 7

Návrh nariadenia Odôvodnenie 7 a (nové)

(7a) Spoľahlivosť štatistík o všetkých dovážaných výrobkoch z Kórejskej republiky do Únie je preto kľúčová pri určovaní toho, či existuje hrozba vážnej ujmy na strane priemyslu Únie ako celku alebo jeho rôznych odvetví odo dňa nadobudnutia platnosti dohody.

Pozmeňujúci a doplňujúci návrh 8

Návrh nariadenia Odôvodnenie 13 a (nové)

(13a) Podrobné monitorovanie a pravidelné hodnotenia uľahčia a skrátia začatie konania a fázu vyšetrovania. Komisia by preto mala pravidelne monitorovať štatistiky dovozu a vývozu a posudzovať vplyv dohody na rozličné odvetvia odo dňa nadobudnutia platnosti dohody.

Pozmeňujúci a doplňujúci návrh 9

Návrh nariadenia Odôvodnenie 13 b (nové)

(13b) Komisia, členské štáty a výrobcovia z Únie by mali priebežne monitorovať a hodnotiť štatistiky dovozu a vývozu citlivých radov výrobkov, ktoré sú predmetom dohody odo dňa nadobudnutia jej platnosti tak, aby sa akákoľvek vážna ujma alebo hrozba vážnej ujmy na strane výrobcov z Únie dala včas zistiť.

Pozmeňujúci a doplňujúci návrh 10

Návrh nariadenia Odôvodnenie 13 c (nové)

(13c) Je nutné ustanoviť niektoré postupy súvisiace s uplatňovaním článku 14 (vrátenie cla alebo výnimky z neho) Protokolu o vymedzení pojmu „výrobky s pôvodom“ a o metódach administratívnej spolupráce dohody (ďalej len „protokol o pravidlách pôvodu“) s cieľom zabezpečiť účinné fungovanie v ňom ustanovených mechanizmov a zriadiť komplexnú výmenu informácií s príslušnými zainteresovanými stranami.

Pozmeňujúci a doplňujúci návrh 11

Návrh nariadenia Odôvodnenia 13 d a 13 e (nové)

(13d) Keďže do piatich rokov po nadobudnutí platnosti dohody nebude možné obmedziť vrátenie cla, na základe tohto nariadenia môže vzniknúť potreba uvaliť ochranné opatrenia v reakcii na vážnu ujmu alebo hrozbu vážnej ujmy na strane výrobcov z Únie, ktorá je spôsobená vrátením cla alebo oslobodením od cla. Preto by mala Komisia odo dňa nadobudnutia platnosti dohody predovšetkým v citlivých odvetviach mimoriadne dôkladne monitorovať mieru prítomnosti komponentov alebo materiálov z tretích krajín vo výrobkoch dovážaných z Kórejskej republiky, akékoľvek zmeny tejto miery a vplyv takýchto zmien na situáciu na trhu. (13e) Komisia by preto mala monitorovať štatistiky Kórey a tretích strán a zoznam súboru výrobkov, ktoré môže potenciálne ovplyvniť vrátenie cla, od prvého dňa nadobudnutia platnosti dohody.

Pozmeňujúci a doplňujúci návrh 12

Návrh nariadenia Odôvodnenie 13 f (nové)

(13f) Ak z prešetrovania Komisie vyplynie, že výrobné odvetvie Únie utrpelo škody v dôsledku dohody, potom výlučne na účely nariadenia Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2) (ďalej len „nariadenie EGF“), sa rozumie, že: a) súčasťou „veľkých štrukturálnych zmien v usporiadaní svetového obchodu v dôsledku globalizácie“, ako sa uvádza v článku 1 ods. 1 nariadenia EGF, je zvýšenie dovozu z Kórey do Európy alebo nezvýšenie vývozu z EÚ do Kórey; b) prepúšťanie pracovníkov v automobilovom priemysle: — „vo významnej miere nepriaznivo vplýva na regionálnu alebo miestnu ekonomiku“ a „má závažný vplyv na zamestnanosť a miestne hospodárstvo“, ako sa to v prvom prípade uvádza v článku 1 ods. 1 a v druhom prípade v článku 2 písm. c) nariadenia EGF, a — je „výnimočnou okolnosťou“, ako sa uvádza v článku 2 písm. c) nariadenia EGF.

Pozmeňujúci a doplňujúci návrh 13

Návrh nariadenia Odôvodnenie 13 g (nové)

(13g) Aby sa predišlo vážnej ujme alebo hrozbe vážnej ujmy na strane výrobcov alebo odvetví hospodárstva v Únii, Komisia by mala dôkladne monitorovať výrobné kapacity v tých tretích krajinách, v ktorých sú vyrobené komponenty alebo materiály prítomné vo výrobkoch, ktoré sú predmetom dohody, ako aj dodržiavanie noriem Medzinárodnej organizácie práce a OSN, pokiaľ ide o sociálne a pracovné podmienky a environmentálne normy.

Pozmeňujúci a doplňujúci návrh 14

Návrh nariadenia Odôvodnenia 13 h až 13 j (nové)

(13h) Článok 11.1.2 kapitoly 11 dohody stanovuje požiadavku, aby jej strany na svojich príslušných územiach uplatňovali komplexné právne predpisy o hospodárskej súťaži, ktoré účinne riešia obmedzujúce dohody, zosúladené postupy a zneužívanie dominantného postavenia zo strany jedného alebo viacerých podnikov. (13i) Článok 11.6.2 kapitoly 11 stanovuje povinnosť strán dohody spolupracovať, pokiaľ ide o ich príslušné politiky presadzovania práva a presadzovanie ich príslušných právnych predpisov v oblasti hospodárskej súťaže, a to aj prostredníctvom spolupráce v presadzovaní, oznamovania, konzultácií a výmeny nedôverných informácií založenej na Dohode medzi Európskym spoločenstvom a vládou Kórejskej republiky o spolupráci, ktorá sa týka činností narúšajúcich hospodársku súťaž, podpísanej 23. mája 2009 (ďalej len „dohoda o spolupráci“). (13j) Cieľom dohody o spolupráci je prispieť k účinnému uplatňovaniu právnych predpisov o hospodárskej súťaži každej strany prostredníctvom podpory spolupráce a koordinácie medzi ich orgánmi pre hospodársku súťaž.

Pozmeňujúci a doplňujúci návrh 15

Návrh nariadenia Odôvodnenie 14

(14) Opatrenia potrebné na vykonávanie tohto nariadenia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu, (14) Vykonávanie dvojstrannej ochrannej doložky dohody si vyžaduje, aby Komisia prijala jednotné podmienky prijímania predbežných a konečných ochranných opatrení, ukladania opatrení dohľadu a ukončenia prešetrovania a konania bez opatrení. Podľa článku 291 Zmluvy o fungovaní Európskej únie sa pravidlá a všeobecné zásady týkajúce sa mechanizmov kontroly, ktorými členské štáty uskutočňujú kontrolu nad výkonom vykonávacích právomocí Komisie, stanovia vopred v nariadení, ktoré sa prijme v súlade s riadnym legislatívnym postupom. Až do prijatia tohto nového nariadenia sa naďalej uplatňuje rozhodnutie Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu , s výnimkou regulačného postupu s kontrolou, ktorý sa neuplatňuje.

Pozmeňujúci a doplňujúci návrh 16

Návrh nariadenia Odôvodnenie 14 a (nové)

(14a) Toto nariadenie by sa malo vzťahovať len na tovar vyrobený v Európskej únii a v Kórejskej republike. Nemalo by sa vzťahovať na výrobky, súčiastky alebo komponenty, ktorých výroba je zadaná do výrobných zón, ako je Kaesong. Pred rozšírením pôsobnosti nariadenia na výrobky, ktorých výroba je zadaná do externých výrobných zón, ho treba zmeniť a doplniť v súlade s riadnym legislatívnym postupom. Pri akomkoľvek rozširovaní pôsobnosti nariadenia treba zabezpečiť, aby sa povinnosti podľa kapitoly 13 dohody plnili aj v externých výrobných zónach.

Pozmeňujúci a doplňujúci návrh 17

Návrh nariadenia Článok 1 – písmeno a

a) „výrobné odvetvie Únie“ sú výrobcovia podobných alebo priamo konkurujúcich výrobkov z Únie spolu, ktorí pôsobia v rámci územia Únie, alebo tí výrobcovia z Únie, ktorých spoločná výroba podobných alebo priamo konkurujúcich výrobkov predstavuje podstatnú časť celkovej výroby uvedených výrobkov v Únii; a) „výrobné odvetvie Únie“ sú výrobcovia podobných alebo priamo konkurujúcich výrobkov z Únie spolu, ktorí pôsobia v rámci územia Únie, alebo tí výrobcovia z Únie, ktorých spoločná výroba podobných alebo priamo konkurujúcich výrobkov predstavuje podstatnú časť celkovej výroby uvedených výrobkov v Únii; v prípade, že podobný alebo priamo konkurujúci výrobok je len jedným z niekoľkých výrobkov, ktoré vyrábajú výrobcovia tvoriaci výrobné odvetvie Únie, toto odvetvie sa vymedzí ako špecifická činnosť, ktorá sa podieľa na výrobe takéhoto podobného alebo priamo konkurujúceho výrobku;

Pozmeňujúci a doplňujúci návrh 18

Návrh nariadenia Článok 1 – písmeno c

c) „hrozba vážnej ujmy“ je vážna ujma, ktorá jednoznačne bezprostredne hrozí; zistenie, že existuje hrozba vážnej ujmy, sa zakladá na skutočnostiach a nie iba na tvrdení, domnienke alebo na vzdialenej možnosti; c) „hrozba vážnej ujmy“ je vážna ujma, ktorá jednoznačne bezprostredne hrozí; zistenie, že existuje hrozba vážnej ujmy, sa zakladá na overiteľných skutočnostiach a nie iba na tvrdení, domnienke alebo na vzdialenej možnosti; pri určovaní existencie hrozby vážnej ujmy by sa mali okrem iného zohľadniť predpovede, odhady a analýzy vykonané na základe faktorov stanovených v článku 4 ods. 5;

Pozmeňujúci a doplňujúci návrh 19

Návrh nariadenia Článok 1 – písmeno e a (nové)

ea) „zainteresované strany“ sú strany ovplyvnené dovozom predmetného výrobku;

Pozmeňujúci a doplňujúci návrh 20

Návrh nariadenia Článok 1 – písmeno e b (nové)

eb) „výrobky“ sú tovar vyrobený v Európskej únii a v Kórejskej republike. Nezahŕňajú výrobky alebo komponenty, ktorých výroba je zadaná do externých výrobných zón. Pred rozšírením pôsobnosti nariadenia na výrobky, ktorých výroba je zadaná do externých výrobných zón, sa nariadenie zmení a doplní v súlade s riadnym legislatívnym postupom;

Pozmeňujúci a doplňujúci návrh 21

Návrh nariadenia Článok 1 – písmeno e c (nové)

ec) spojenie „za takých podmienok, že spôsobuje alebo hrozí, že spôsobí“ zahŕňa faktory, ako je výrobná kapacita, miery využitia, menové praktiky a pracovné podmienky tretej krajiny so zreteľom na výrobu komponentov a materiálov, ktoré sú súčasťou príslušného výrobku;

Pozmeňujúci a doplňujúci návrh 22

Návrh nariadenia Článok 1 – písmeno e d (nové)

ed) „región/regióny“ je jeden alebo viacero členských štátov Únie.

Pozmeňujúci a doplňujúci návrh 23

Návrh nariadenia Článok 2 – odsek 1

1. Ochranné opatrenie sa môže uložiť v súlade s ustanoveniami stanovenými v tomto nariadení, ak výrobok s pôvodom v Kórei je v dôsledku zníženia alebo odstránenia cla na uvedený výrobok dovážaný do Únie v takom zvýšenom množstve, v absolútnom vyjadrení alebo relatívne k domácej výrobe, a za takých podmienok, že spôsobuje vážnu ujmu výrobnému odvetviu Únie, v ktorom sa vyrába podobný alebo priamo konkurujúci výrobok, alebo hrozí, že ju spôsobí. 1. Ochranné opatrenie sa môže uložiť v súlade s ustanoveniami stanovenými v tomto nariadení, ak sa výrobok alebo hospodárska činnosť s pôvodom v Kórei v dôsledku zníženia alebo odstránenia cla na uvedený výrobok alebo činnosť dováža do Únie v takom zvýšenom množstve, v absolútnom vyjadrení alebo relatívne k domácej výrobe, a za takých podmienok, že spôsobuje alebo hrozí, že spôsobí vážnu ujmu výrobnému odvetviu Únie, ktoré vyrába podobný alebo priamo konkurujúci výrobok alebo činnosť .

Pozmeňujúci a doplňujúci návrh 24

Návrh nariadenia Článok 2 – odsek 1 a (nový)

1a. Ak sa najmä na základe faktorov uvedených v článku 4 ods. 5 ukáže, že podmienky pre prijatie opatrení podľa článku 2 ods. 1 sú splnené v jednom alebo viacerých regiónoch Únie, môže Komisia po zhodnotení alternatívnych riešení výnimočne povoliť uplatnenie opatrení dohľadu alebo ochranných opatrení obmedzených na dotknutý región (regióny), ak sa domnieva, že také opatrenia uplatnené na tejto úrovni sú vhodnejšie ako opatrenia uplatnené v celej Únii. Tieto opatrenia musia byť dočasné a musia čo možno najmenej narúšať fungovanie vnútorného trhu. Prijímajú sa v súlade s ustanoveniami stanovenými v článku 2 ods. 2.

Pozmeňujúci a doplňujúci návrh 25

Návrh nariadenia Článok 2 – odseky 2 a a 2 b (nové)

2a. Aby sa ochranné opatrenia účinne využívali, Komisia (Eurostat) predkladá Európskemu parlamentu a Rade výročnú monitorovaciu správu o aktualizovaných štatistikách o dovoze z Kórey, ktorý má v dôsledku dohody vplyv na citlivé odvetvia v Únii. 2b. V prípade dokázanej hrozby ujmy ohlásenej Komisii zástupcami výrobného odvetvia Únie môže Komisia zvážiť rozšírenie rámca monitorovania na ďalšie odvetvia (zainteresované strany), na ktoré má takýto dovoz vplyv.

Pozmeňujúci a doplňujúci návrh 26

Návrh nariadenia Článok 2 a (nový)

Článok 2a Monitorovanie Komisia monitoruje vývoj štatistík dovozu a vývozu kórejských výrobkov a pravidelne spolupracuje s členskými štátmi a výrobnými odvetviami Únie a vymieňa si s nimi údaje. Komisia zabezpečí, aby členské štáty riadne poskytovali primerané a kvalitné štatistické údaje. Komisia dôkladne monitoruje štatistiky a predpovede Kórey a tretích strán týkajúce sa skupín výrobkov, na ktoré môže mať odo dňa nadobudnutia platnosti dohody prípadný vplyv vrátenie cla.

Pozmeňujúci a doplňujúci návrh 27

Návrh nariadenia Článok 3 – odsek 1

1. Prešetrovanie sa začína na žiadosť členského štátu alebo z vlastnej iniciatívy Komisie, ak je podľa Komisie zrejmé, že existujú dostatočné dôkazy odôvodňujúce začatie takéhoto konania. 1. Prešetrovanie sa začína na žiadosť členského štátu , Európskeho parlamentu, domácej poradnej skupiny, akejkoľvek právnickej osoby alebo združenia bez právnej subjektivity, ktoré konajú v mene výrobného odvetvia Únie a zastupujú najmenej 25 % z neho, alebo z vlastnej iniciatívy Komisie, ak je podľa Komisie zrejmé, že na základe faktorov uvedených v článku 4 ods. 5 existujú dostatočné evidentné dôkazy odôvodňujúce jeho začatie.

Pozmeňujúci a doplňujúci návrh 28

Návrh nariadenia Článok 3 – odsek 1 a (nový)

1a. V žiadosti o začatie prešetrovania sa uvedú dôkazy o splnení podmienok na uloženie ochranného opatrenia podľa článku 2 ods. 1. V žiadosti sa vo všeobecnosti uvádzajú tieto informácie: miera a objem zvýšenia dovozu príslušného výrobku v absolútnom a relatívnom vyjadrení, podiel zvýšeného dovozu na domácom trhu a zmeny v úrovni predaja, výroby, produktivity, využívania kapacít, ziskov a strát a zamestnanosti.

Pozmeňujúci a doplňujúci návrh 29

Návrh nariadenia Článok 3 – odsek 1 b (nový)

1b. Pri uplatňovaní odseku 1 a počas obdobia piatich rokov od nadobudnutia platnosti dohody Komisia venuje osobitnú pozornosť hotovým výrobkom z Kórejskej republiky dovážaným v zvýšenej miere do Únie, ak sa toto zvýšenie dá pripísať tomu, že v týchto hotových výrobkoch sú vo zvýšenej miere využívané súčiastky alebo komponenty dovezené do Kórejskej republiky z tretích krajín, ktoré neuzavreli dohodu o voľnom obchode s Úniou a ktoré podliehajú ustanoveniam o vrátení cla alebo oslobodení od cla.

Pozmeňujúci a doplňujúci návrh 30

Návrh nariadenia Článok 3 – odsek 2

2. Ak by sa zdalo, že trendy dovozu z Kórejskej republiky si vyžadujú ochranné opatrenia, členské štáty informujú Komisiu. Tieto informácie obsahujú dostupné dôkazy zistené na základe faktorov stanovených v článku 4 . Komisia odovzdáva tieto informácie do troch pracovných dní všetkým členským štátom. 2. Ak by sa zdalo, že trendy dovozu z Kórejskej republiky si vyžadujú ochranné opatrenia, členské štáty alebo výrobné odvetvie Únie informujú Komisiu. Uvedú pritom dostupné dôkazy zistené na základe faktorov stanovených v článku 4 ods. 5 . Komisia uloží tieto informácie do troch pracovných dní na internetovú platformu uvedenú v článku 9 (Internetová platforma) a oznámenie o uložení zašle všetkým členským štátom , výrobnému odvetviu Únie a Európskemu parlamentu .

Pozmeňujúci a doplňujúci návrh 31

Návrh nariadenia Článok 3 – odsek 3

3. Konzultácie s členskými štátmi sa uskutočňujú v rámci výboru uvedeného v článku 10 na základe postupu uvedeného v článku 11.1 do ôsmich pracovných dní odo dňa, keď Komisia členským štátom zaslala informácie podľa odseku 2. Ak je po konzultáciách zrejmé, že existujú dostatočné dôkazy odôvodňujúce začatie konania, uverejňuje Komisia oznámenie v Úradnom vestníku Európskej únie. Začatie konania sa realizuje do jedného mesiaca od doručenia informácií od členského štátu. 3. Konzultácie s členskými štátmi sa uskutočňujú v rámci výboru uvedeného v článku 10 na základe postupu uvedeného v článku 11 ods. 1 do ôsmich pracovných dní odo dňa, keď Komisia zaslala informácie podľa odseku 2. Ak je po konzultáciách zrejmé, že existujú dostatočné dôkazy zistené na základe faktorov stanovených v článku 4 ods. 5, ktoré odôvodňujú začatie konania, uverejní Komisia oznámenie na internetovej platforme a v Úradnom vestníku Európskej únie. Začatie konania sa realizuje do jedného mesiaca od podania žiadosť členského štátu, Európskeho parlamentu alebo výrobného odvetvia Únie .

Pozmeňujúci a doplňujúci návrh 32

Návrh nariadenia Článok 3 – odsek 4 a (nový)

4a. Dôkazy zhromaždené na účely začatia konania v súlade s článkom 14 ods. 2 protokolu o pravidlách pôvodu, ktorý je prílohou dohody (vrátenie cla alebo oslobodenie od cla), sa môžu tiež použiť na účely prešetrenia s cieľom uložiť ochranné opatrenia, ak sú splnené podmienky stanovené v tomto článku.

Pozmeňujúci a doplňujúci návrh 33

Návrh nariadenia Článok 4 – odsek 1

1. Po začatí konania Komisia začína prešetrovanie. 1. Po začatí konania Komisia začne vyšetrovanie. Lehota vyšetrovania ustanovená v článku 4 ods. 3 sa začína dňom uverejnenia rozhodnutia o začatí prešetrovania v Úradnom vestníku Európskej únie.

Pozmeňujúci a doplňujúci návrh 34

Návrh nariadenia Článok 4 – odsek 2

2. Komisia môže požiadať členské štáty o poskytnutie informácií a členské štáty prijímajú všetky potrebné kroky s cieľom vyhovieť každej takejto žiadosti. Ak ide o informácie vo všeobecnom záujme alebo ak o ich sprostredkovanie požiadal členský štát, Komisia ich posiela všetkým členským štátom za predpokladu, že nie sú dôverné. Ak sú informácie dôverné, Komisia posiela zhrnutie, ktoré nie je dôverné. 2. Komisia môže požiadať členské štáty o poskytnutie informácií a členské štáty prijmú všetky potrebné kroky s cieľom vyhovieť každej takejto žiadosti. Ak ide o informácie vo všeobecnom záujme alebo ak o ich sprostredkovanie požiadal členský štát , Európsky parlament alebo výrobné odvetvie Únie , Komisia ich uloží na internetovú platformu za predpokladu, že nie sú dôverné. Ak sú informácie dôverné, Komisia uloží zhrnutie, ktoré nie je dôverné.

Pozmeňujúci a doplňujúci návrh 35

Návrh nariadenia Článok 4 – odsek 3

3. Prešetrovanie sa vždy, keď je to možné, ukončuje do šiestich mesiacov od jeho začatia. Za výnimočných okolností riadne odôvodnených Komisiou môže byť táto lehota predĺžená o ďalšie tri mesiace. 3. Vyšetrovanie sa ukončí do 200 dní od jeho začatia.

Pozmeňujúci a doplňujúci návrh 36

Návrh nariadenia Článok 4 – odsek 5

5. Komisia pri prešetrovaní vyhodnocuje všetky relevantné faktory objektívnej a vyčísliteľnej povahy, ktoré ovplyvňujú situáciu vo výrobnom odvetví Únie, najmä mieru a objem zvýšenia dovozu príslušného výrobku v absolútnom a relatívnom vyjadrení, podiel zvýšeného dovozu na domácom trhu, zmeny v úrovni predaja, výroby, produktivity, využívania kapacít, ziskov a strát a zamestnanosti. 5. Komisia pri vyšetrovaní vyhodnocuje všetky relevantné faktory objektívnej a vyčísliteľnej povahy, ktoré ovplyvňujú situáciu vo výrobnom odvetví Únie, najmä mieru a objem zvýšenia dovozu príslušného výrobku v absolútnom a relatívnom vyjadrení, podiel zvýšeného dovozu na domácom trhu, zmeny v úrovni predaja, výroby, produktivity, využívania kapacít, ziskov a strát a zamestnanosti. Tento zoznam nie je vyčerpávajúci a Komisia môže pri zisťovaní ujmy brať do úvahy aj iné príslušné faktory, napríklad akcie, ceny, návratnosť využitého kapitálu, tok peňazí a ďalšie faktory, ktoré spôsobujú alebo mohli spôsobiť vážnu ujmu, alebo spôsobujú hrozbu vážnej ujmy. V prípade, že s obsahom pochádzajúcim z tretích krajín je bežne spojené významné množstvo výrobných nákladov príslušného výrobku, Komisia by mala podľa vplyvu na situáciu v priemyselnom odvetví Únie posúdiť aj výrobnú kapacitu, miery využitia, menové praktiky a pracovné podmienky v príslušných tretích krajinách.

Pozmeňujúci a doplňujúci návrh 37

Návrh nariadenia Článok 4 – odsek 5 a (nový)

5a. Pri vyšetrovaní Komisia navyše posúdi, či Kórejská republika dodržiava sociálne a environmentálne normy stanovené v kapitole 13 dohody, a akékoľvek účinky na tvorbu cien alebo nespravodlivé konkurenčné výhody, ktoré z toho vyplývajú a môžu viesť k vážnej ujme alebo hrozbe vážnej ujmy na strane výrobcov alebo špecifických odvetví hospodárstva v Únii.

Pozmeňujúci a doplňujúci návrh 38

Návrh nariadenia Článok 4 – odsek 5 b (nový)

5b. Komisia pri vyšetrovaní posúdi tiež dodržiavanie pravidiel dohody o necolných prekážkach obchodu a akúkoľvek vážnu ujmu spôsobenú výrobcom alebo jednotlivým odvetviam hospodárstva v Únii, ktorá z toho môže vyplynúť.

Pozmeňujúci a doplňujúci návrh 39

Návrh nariadenia Článok 4 – odsek 6

6. Zainteresované strany, ktoré sa vyjadrili podľa článku 3 ods. 4 písm. b), a zástupcovia Kórejskej republiky môžu na základe písomnej žiadosti preskúmať všetky informácie sprístupnené Komisii v súvislosti s prešetrovaním, s výnimkou interných dokumentov pripravených orgánmi Únie alebo jej členských štátov, za predpokladu, že uvedené informácie sú relevantné z hľadiska prezentácie ich faktov a nie sú dôverné v zmysle článku 9 a že ich Komisia pri prešetrovaní použije. Zainteresované strany, ktoré sa vyjadrili, môžu Komisii oznámiť svoje stanoviská k príslušným informáciám. Tieto stanoviská sa môžu vziať do úvahy, ak sú podporené dostatočnými dôkazmi. 6. Zainteresované strany, ktoré sa vyjadrili podľa článku 3 ods. 4 písm. b), a zástupcovia Kórejskej republiky môžu na základe písomnej žiadosti preskúmať všetky informácie sprístupnené Komisii v súvislosti s vyšetrovaním, s výnimkou interných dokumentov pripravených orgánmi Únie alebo jej členských štátov, za predpokladu, že uvedené informácie sú relevantné z hľadiska prezentácie ich faktov a nie sú dôverné v zmysle článku 9 a že ich Komisia pri vyšetrovaní použije. Zainteresované strany, ktoré sa vyjadrili, môžu Komisii oznámiť svoje stanoviská k príslušným informáciám. Tieto stanoviská sa vezmú do úvahy, ak sú podporené dostatočnými dôkazmi.

Pozmeňujúci a doplňujúci návrh 40

Návrh nariadenia Článok 4 – odsek 7

7. Komisia môže vypočuť zainteresované strany. Tieto strany musia byť vypočuté, ak o to písomne požiadali v lehote stanovenej v oznámení uverejnenom v Úradnom vestníku Európskej únie, pričom sa preukázalo, že by ich skutočne mohol ovplyvniť výsledok prešetrovania a že pre ich ústne vypočutie existujú osobitné dôvody. 7. Komisia vypočuje zainteresované strany. Tieto strany musia byť vypočuté, ak o to písomne požiadali v lehote stanovenej v oznámení uverejnenom v Úradnom vestníku Európskej únie, pričom sa preukázalo, že by ich skutočne mohol ovplyvniť výsledok vyšetrovania a že pre ich ústne vypočutie existujú dôvody. Komisia tieto strany vypočuje aj opätovne, ak na to existujú osobitné dôvody.

Pozmeňujúci a doplňujúci návrh 41

Návrh nariadenia Článok 4 a (nový)

Článok 4a Opatrenia dohľadu 1. Ak by trend dovozu výrobku z Kórejskej republiky mohol viesť k jednej zo situácií uvedených v článku 2, dovoz tohto výrobku môže podliehať predbežnému dohľadu Európskej únie. 2. Rozhodnutie o uložení dohľadu príjme Komisia na základe postupu uvedeného v článku 11 ods. 1. 3. Opatrenia dohľadu majú obmedzené obdobie platnosti. Ak nie je ustanovené inak, platnosť opatrení končí na konci druhého šesťmesačného obdobia nasledujúceho po prvých šiestich mesiacoch po ich zavedení. 4. Opatrenia dohľadu môžu byť podľa potreby obmedzené na územie jedného alebo viacerých regiónov Únie.

Pozmeňujúci a doplňujúci návrh 42

Návrh nariadenia Článok 5 – odsek 1

1. Za kritických okolností, pri ktorých by oneskorenie spôsobilo ťažko napraviteľnú škodu, sa uplatňujú dočasné ochranné opatrenia na základe predbežného zistenia, že existujú jasné dôkazy o zvýšení dovozu tovaru s pôvodom v Kórejskej republike v dôsledku zníženia alebo odstránenia cla v rámci dohody a o spôsobení vážnej ujmy domácemu priemyslu takýmto dovozom alebo o hrozbe, že ju spôsobí. Dočasné opatrenia sa prijímajú na základe postupu uvedeného v článku 11.1. 1. Za kritických okolností, pri ktorých by oneskorenie spôsobilo ťažko napraviteľnú škodu, sa uplatňujú dočasné ochranné opatrenia na základe predbežného zistenia na základe faktorov ustanovených v článku 4 ods. 5 , že existujú dostatočné dôkazy o zvýšení dovozu tovaru s pôvodom v Kórejskej republike v dôsledku zníženia alebo odstránenia cla v rámci dohody a o spôsobení vážnej ujmy domácemu priemyslu takýmto dovozom alebo o hrozbe, že ju spôsobí. Dočasné opatrenia sa prijímajú na základe postupu uvedeného v článku 11 ods. 1.

Pozmeňujúci a doplňujúci návrh 43

Návrh nariadenia Článok 5 – odsek 2

2. Ak členský štát žiada, aby Komisia okamžite intervenovala, a ak sú splnené podmienky v odseku 1, prijíma Komisia rozhodnutie do piatich pracovných dní od doručenia žiadosti. 2. Ak členský štát , Európsky parlament alebo priemyselné odvetvie Únie žiada, aby Komisia okamžite intervenovala, a ak sú splnené podmienky v odseku 1, prijíma Komisia rozhodnutie do piatich pracovných dní od doručenia žiadosti. Obdobie vyšetrovania ustanovené v článku 4 ods. 3 sa začína dňom prijatia rozhodnutia o uplatňovaní dočasných ochranných opatrení.

Pozmeňujúci a doplňujúci návrh 44

Návrh nariadenia Článok 5 – odsek 4 a (nový)

4a. Opatrenia uvedené v tomto článku sa uplatňujú na všetky výrobky uvedené do voľného obehu po ich nadobudnutí účinnosti. Takéto opatrenia však nebránia uvedeniu do voľného obehu pri výrobkoch, ktoré už sú na ceste do Únie, ak nie je možné zmeniť miesto určenia týchto výrobkov.

Pozmeňujúci a doplňujúci návrh 45

Návrh nariadenia Článok 6

Ak sa dvojstranné ochranné opatrenia nepokladajú za nevyhnutné, prešetrovanie a konanie sú ukončené na základe článku 11.2 . 1. Ak dvojstranné ochranné opatrenia nespĺňajú požiadavky tohto nariadenia , vyšetrovanie a konanie sú ukončené na základe postupu uvedeného v článku 11 ods. 1 . 2. Bez toho, aby bolo dotknuté ustanovenie odseku 1, ak Európsky parlament vznesie námietku voči návrhu rozhodnutia neuvaliť dvojstranné ochranné opatrenia na základe toho, že toto rozhodnutie by popieralo zámer zákonodarcu, Komisia návrh rozhodnutia preskúma. Komisia môže po zohľadnení dôvodov námietky a v rámci lehôt prebiehajúceho postupu predložiť výboru nový návrh rozhodnutia alebo predložiť návrh Európskemu parlamentu a Rade v súlade so zmluvou. Komisia informuje Európsky parlament, Radu a výbor o opatreniach, ktoré má v úmysle prijať, a o dôvodoch na prijatie takýchto opatrení. 3. Komisia s náležitým ohľadom na ochranu dôverných informácií podľa článku 9 zverejní správu, v ktorej oznámi svoje nálezy a odôvodnené závery v súvislosti so všetkými relevantnými vecnými a právnymi otázkami.

Pozmeňujúci a doplňujúci návrh 46

Návrh nariadenia Článok 7

Ak z konečného posúdenia skutočností vyplýva, že došlo k okolnostiam stanoveným v článku 2.1, prijíma sa rozhodnutie o uložení konečných dvojstranných ochranných opatrení v súlade s postupom uvedeným v článku 11.2 . Ak z konečného posúdenia skutočností vyplýva, že došlo k okolnostiam stanoveným v článku 2.1, prijíma sa rozhodnutie o uložení konečných dvojstranných ochranných opatrení v súlade s postupom uvedeným v článku 11 ods. 1. Komisia s náležitým ohľadom na ochranu dôverných informácií podľa článku 9 zverejní správu, v ktorej zhrnie skutočnosti a okolnosti dôležité pre dané zistenie.

Pozmeňujúci a doplňujúci návrh 47

Návrh nariadenia Článok 8 – odsek 1 a (nový)

1a. Ochranné opatrenie zostane počas každého obdobia predĺženia v platnosti dovtedy, kým nie je známy výsledok preskúmania.

Pozmeňujúci a doplňujúci návrh 48

Návrh nariadenia Článok 9 – odsek 1 a (nový)

1a. Komisia zabezpečí, aby všetky údaje a štatistiky požadované na vyšetrovanie boli dostupné, zrozumiteľné, transparentné a kontrolovateľné. Ihneď po zavedení potrebného technického rámca sa Komisia zaväzuje vytvoriť internetový portál chránený heslom, ktorý bude sama spravovať a prostredníctvom ktorého sa budú poskytovať všetky relevantné informácie, ktoré nie sú dôverné v zmysle tohto článku. Prístup do tejto internetovej platformy sa musí na požiadanie poskytnúť členským štátom, registrovaným odvetviam Únie, domácej poradnej skupine a Európskemu parlamentu. Informácie zahŕňajú štatistické informácie, ktoré sú relevantné na určenie toho, či dôkazy spĺňajú požiadavky uvedené v článku 2 ods. 1, ako aj všetky ostatné informácie, ktoré sú relevantné v súvislosti s prešetrovaním. Informácie doručené prostredníctvom tejto internetovej platformy sa používajú iba na účel, na ktorý boli vyžiadané. Žiadne informácie dôverného charakteru ani žiadne informácie poskytnuté ako dôverné, ktoré sú doručené podľa tohto nariadenia, sa nesmú zverejňovať bez špecifického povolenia ich poskytovateľa.

Pozmeňujúci a doplňujúci návrh 49

Návrh nariadenia Článok 10

Komisii pomáha výbor stanovený v článku 4 ods. 1 nariadenia Rady (ES) č. 260/2009 o spoločných pravidlách na dovozy. Článok 4 nariadenia Rady (ES) č. 260/2009 sa uplatňuje mutatis mutandis. Komisii pomáha výbor stanovený v článku 4 ods. 1 nariadenia Rady (ES) č. 260/2009 o spoločných pravidlách na dovozy.

Pozmeňujúci a doplňujúci návrh 50

Návrh nariadenia Článok 10 a (nový)

Článok 10a Správa 1. Komisia uverejňuje výročnú správu o uplatňovaní a implementácii dohody. Súčasťou správy sú informácie o činnostiach rôznych orgánov zodpovedných za monitorovanie implementácie dohody a plnenie povinností, ktoré z nej vyplývajú, vrátane povinností týkajúcich sa prekážok obchodu. 2. Osobitné časti správy sú venované plneniu povinností vyplývajúcich z kapitoly 13 dohody a činnostiam domácej poradnej skupiny a fóra občianskej spoločnosti. 3. Správa tiež uvádza zhrnutie štatistiky a vývoja obchodu s Kóreou. Osobitne sú uvedené výsledky monitorovania vrátenia cla. 4. Európsky parlament alebo Rada môžu v rámci jedného mesiaca pozvať Komisiu na ad hoc zasadnutie príslušného výboru Európskeho parlamentu alebo Rady, aby predložila a vysvetlila všetky otázky súvisiace s implementáciou dohody.

Pozmeňujúci a doplňujúci návrh 51

Návrh nariadenia Článok 11 – odsek 2

2. Ak sa odkazuje na tento odsek, uplatňujú sa články 4 a 7 rozhodnutia 1999/468/ES. vypúšťa sa

Pozmeňujúci a doplňujúci návrh 52

Návrh nariadenia Článok 11 – odsek 3

3. Lehota stanovená v článku 5 ods. 6 rozhodnutia 1999/468/ES je jeden mesiac. vypúšťa sa

Pozmeňujúci a doplňujúci návrh 53

Návrh nariadenia Článok 11 a (nový)

Článok 11a Podávanie správ 1. Komisia uverejňuje výročnú správu o uplatňovaní a fungovaní ochrannej doložky. Správa obsahuje zhrnutie žiadostí o začatie konania, vyšetrovaní a ich výsledky, ukončení vyšetrovaní a konaní bez opatrení, uložení predbežných ochranných opatrení alebo konečných opatrení a odôvodnenia každého rozhodnutia o týchto otázkach spolu so zhrnutím príslušných informácií a faktov. 2. Správa tiež uvádza zhrnutie štatistiky a vývoja obchodu s Kóreou. Osobitne uvádza výsledky monitorovania vrátenia cla. 3. Európsky parlament alebo Rada môžu povolať Komisiu do jedného mesiaca na ad hoc schôdzu príslušného výboru Európskeho parlamentu alebo Rady, aby prezentovala a vysvetlila akúkoľvek otázku týkajúcu sa uplatňovania ochrannej doložky, vrátenia cla alebo dohody všeobecne.

Pozmeňujúci a doplňujúci návrh 54

Návrh nariadenia Článok 11 b (nový)